open-index/open-wikipedia-markdown huggingface dataset:
קומפנדיו גריבלדינו די קאפררה

[שמאל|ממוזער|250px|הקפלה והפסל של גריבלדי המשקיף לעבר [חצי האי האפניני]]
**קומפנדיו גריבלדינו די קאפררה** (באיטלקית: **Compendio Garibaldino di Caprera**) הוא מתחם באי קאפררה המוקדש לג'וזפה גריבלדי, שהתגורר באי החל משנת 1856 ועד מותו ב-1882. המתחם, שכולל מוזיאון היסטורי, נועד להציג את סביבת מגוריו של הגיבור הלאומי האיטלקי במשך שלושים שנות חייו האחרונות. ניתן למצוא בו מכלול של מבנים ששימשו למגורים ולחקלאות, ושנבנו בין השנים 1856 – 1860 במטרה להוות חווה חקלאית עבור גריבלדי. במבנים ששוחזרו מוצגים אוספים של חפצים אישיים אשר שירתו את גריבלדי בחייו. בנוסף לכך כולל הקומפנדיו קפלה, בית קברות משפחתי וצמחייה מגוונת - בחלקה טבעית ובחלקה אקזוטית.

## תולדות המקום
הקומפנדיו כולל את המבנים ואת החפצים שהיו שייכים לגריבלדי ולבני ביתו. החפצים נאספו והוצבו במקומם הנוכחי כשנפתח המוזיאון בשנת 1978. במקור, הבית הראשון שנבנה היה בעל שלושה חדרים. הוא מצוי עד היום בדרום החווה. הבית נבנה בעזרת בנו של ג'וזפה גריבלדי, מנוטי (Menotti), וחבר עוזריו. כאשר גדלו צורכי הבית, הביא גריבלדי מעיר הולדתו בית עשוי מעץ. מסביב לחווה הוא בנה גדר אבנים, להגנה מפני חיות הבר. לבסוף בנה את "הבית הלבן", הנראה מעבר לעץ שניטע לכבוד בתו, היום במרכז המתחם. הבית עצמו נבנה בפשטות ללא קישוטים.

## תיאור המקום
בחדרים של ה"בית הלבן" נמצאים פרטי הריהוט והקישוט כפי שהיו בעבר. על הקירות תלויות תמונות של שלושה מבני משפחתו, אשר התגוררו עם גריבלדי בחווה:

# אשתו האחרונה: Francesca Armosino, שהקימה עמו את החווה.
# בתו הבכורה: Clelia Garibaldi, שנולדה לו מרעייתו האחרונה.
# בנו הצעיר: Manlio, אף הוא נולד ממנה. הבן שהיה קצין בחיל הים האיטלקי מת בגיל צעיר (27). בחדר המשחקים, בו נהג הבן לשחק, נמצאים דגמים של סירות וספינות.

באזור החקלאי מוצגים כלים ששימשו לעבודה חקלאית: אורווה עם אוכפים, כלי פרזול לסוגיהם ומחרשות.

באזור השירותים מוצג מטבח עם מים זורמים ישירות מבאר מים המצויה בחדר, ותנורי אפיה. לידו שורה של מתקנים להפקת שמן זית.

חדר אחר שימש כספרייה, ובו מוצגים מפה-ימית, חרבות ורובים. בחדר אחר מוצגות גלימות ייצוג ובגדים אחרים אשר גריבלדי נהג ללבוש. הרהיטים עטופים אף הם בבדים מאותה תקופה.

החדר האחרון מכונה בשם חדר המוות, בו שהה גריבלדי בימי חייו האחרונים. נמצאת בו עגלת נכים, אשר שימשה אותו בערוב ימיו. באמצע החדר מוצגת מיטת אפריון מוגבהת, עליה הונחה גופתו של גריבלדי, באופן שהיא תשקיף לכיוון חצי האי האפניני. על הקיר קבוע לוח ובו רשום תאריך מותו: יום שישי, 2 ביוני, וכן שעון עם ציון שעת הפטירה: 18.20.

## גלריה

The first house in the farm.jpg|הבית הראשון בחווה
Garubaldi Estate 2.jpg|האורן של צ'לליה (Clelia), בתו של גריבלדי, על רקע ביתו - "הבית הלבן"
PARTICULAR FROM THE HOME.jpg|חפציו של גריבלדי: אוכפים, עגלת נכים, סירה, פסנתר וכלי מטבח


## קישורים חיצוניים

*  באיטלקית, ספרדית, אנגלית, גרמנית וצרפתית

קטגוריה:נפת אולביה-טמפיו
קטגוריה:איטליה: מוזיאונים
פיוס התשיעי

[ממוזער|שמאל|[דיוקן|דיוקנו של פיוס התשיעי מאת אנדריי בלולי]]
שמאל|ממוזער|150px|סמלו
האפיפיור **פיוס התשיעי** (בלטינית: **Pius IX**; נולד כג'ובאני מריה מאסטאי פרטי; 13 במאי 1792 – 7 בפברואר 1878) היה האפיפיור של הכנסייה הקתולית מיום בחירתו ב-16 ביוני 1846 ועד מותו ב-1878, וכהונתו הייתה השנייה באורכה בהיסטוריה של הנצרות. רק פטרוס כיהן זמן רב יותר.

פיוס התשיעי נבחר כמועמד האגף הליברלי והאגף המתון במועצת הקרדינלים, לאחר בחירתו של השמרן גרגוריוס השישה עשר. בתחילת כהונתו כאפיפיור נטה פיוס לביצוע רפורמות לקידום המודרניזציה והדמוקרטיה באיטליה ובכנסייה: הוא העניק חנינה לכל האסירים הפוליטיים במדינות האפיפיור (כ-2,000 בסך הכל); העביר את תפקיד הצנזורה של העיתונות מהכנסייה הקתולית לוועדה שחבריה היו, ברובם, לא משורות הכנסייה, והקים ועדות דומות לרפורמה בהיבטים שונים של מדיניות הממשל; הוא הקים משמר אזרחי, ומחה כאשר אוסטריה כבשה את העיירה האפיפיורית פרארה בשנת 1847. אולם, בעקבות אירועי אביב העמים בשנת 1848, נמלט פיוס התשיעי מרומא בעטיו של מרד רפובליקני, ומאותה עת החל להתרחק מן הליברליזם ונטה יותר לשמרנות.

בשנת 1864 פרסם את ה"קוואנטה קורה" המורה למאמינים להדוף את האידאולוגיות המודרניות הפסולות. ידוע במיוחד הנספח למסמך זה, "סילבוס הטעויות" שבו מנויות הדוקטרינות הפסולות לדעת הכנסייה.

פיוס יזם וכינס את ועידת הוותיקן הראשונה (רומא, 1870). בוועידה זו הוכרזה בכנסייה הקתולית הדוגמה (dogma) בדבר האלטעות של האפיפיור, לפיה האפיפיור איננו טועה כאשר הוא מורה מכסאו (ex cathedra) בענייני אמונה ומוסר באופן המחייב את כלל הכנסייה. פיוס היה מן הדוחפים להכרזה זו.

מכח סמכותו זו קבע פיוס באופן רשמי את הדוגמה של העיבור ללא חטא.

בתקופתו נלקח הילד היהודי בן השש אדגארדו מורטארה ממשפחתו על ידי משטרת הוותיקן, לאחר שהתגלה שהוטבל לנצרות בגיל שנתיים. לא הועילו פניות מצד מנהיגים שונים, לרבות מקהילות באירופה ומצד נשיא ארצות הברית יוליסס גרנט לאפיפיור פיוס התשיעי להשיבו למשפחתו. האפיפיור סירב.

## לקריאה נוספת

*
*
*
*
*


## קישורים חיצוניים

* ביוגרפיה באתר הרשמי של הוותיקן
* 
* 

## הערות שוליים

קטגוריה:אפיפיורים איטלקים
קטגוריה:נפטרים מאפילפסיה
קטגוריה:אפיפיורים במאה ה-19
קטגוריה:ילידי 1792
קטגוריה:איטלקים שנפטרו ב-1878
משפט התוחלת השלמה

**משפט התוחלת השלמה** או **משפט ההחלקה** הוא משפט בתורת ההסתברות, לפיו התוחלת של התוחלת המותנית של משתנה מקרי כלשהו שווה לתוחלת של אותו משתנה מקרי.

בלשון מתמטית, אם X הוא משתנה מקרי אינטגרבילי (כלומר \operatorname{E}(|X|) ), ואם Y הוא משתנה אקראי אחר (לאו דווקא אינטגרבילי), אזי מתקיים \operatorname{E} [X] = \operatorname{E} [ \operatorname{E} [ X \mid Y]].

בהגדרה המודרנית של התוחלת המותנית, משפט ההחלקה הוא התכונה העיקרית המגדירה את התוחלת המותנית, וככזה הוא נובע ישירות מבניית התוחלת המותנית, למשל על ידי משפט רדון־ניקודים.

## שימושים
משפט ההחלקה שימושי כאשר נדרשים לטפל בתוחלת או בפונקציה הסתברותית אחרת של משתנה מקרי המוגדר בתורו על ידי מספר משתנים מקריים. חישוב התוחלת במקרה זה עשוי לדרוש חישוב של פונקציית צפיפות או הסתברות הכוללת מספר משתנים מקריים. השימוש בהתניה מפרק את חישוב התוחלת לשני חישובים המתבצעים באופן סדרתי: בחישוב התוחלת המותנית (הפנימית) אנו נדרשים לחשב תוחלת לפי הסתברות מותנית חד-ממדית, ולאחר מכן, התוחלת החיצונית מתבצעת על פונקציה של המשתנה Y בלבד, גם היא לפי פונקציית הסתברות חד-ממדית.

### דוגמה
יהי X משתנה מקרי המקבל את הערכים \pm 1 בהסתברות שווה, ויהי Y משתנה מקרי המקבל את הערכים 0,1 בהסתברות שווה ובלתי תלוי ב-X. נרצה לחשב את התוחלת של המשתנה Z=X^Y, וחישוב ישיר יצריך מציאת פונקציית ההסתברות \mathbb{P}\{Z=z\}=\mathbb{P}\{X^Y=z\}. בשימוש במשפט ההחלקה נקבל: \mbox{E}(Z)=\mbox{E}(\mbox{E}(X^Y|Y)). נחשב תחילה את התוחלת הפנימית: \mbox{E}(X^Y|Y)=\frac{1}{2}(1+(-1)^Y), מכיוון שכאשר ערכו של Y ידוע (מותנה), ישנם שני ערכים המתקבלים בהסתברות שווה. כעת נחשב את התוחלת החיצונית:

ללא צורך לחשב את ההתפלגות של המשתנה המקרי Z.

## הרחבות
בהנדסה, מושג ההחלקה מתייחס להוספת התניה במשתנה העזר וביצוע התוחלת לסילוק המשתנה לאחר החישוב (כלומר: "החלקתו"). אי לכך, ניתן להשתמש בעקרון ההחלקה גם לחישוב של פונקציות הסתברותיות שונות, לדוגמה: אם נניח כי קיימות פונקציות הצפיפות f_X(x),f_{X,Y}(x,y), אזי לפי נוסחת ההסתברות השלמה נקבל כי: f_X(x)=\int_\Omega f_{X,Y}(x,y)dy=\int_\Omega f_{X|Y}(x,y)f_Y(y)dy=\mbox{E}(f_{X|Y}(x,Y)), כאשר התוחלת האחרונה היא לפי כלל ההסתברות של Y.

ניתן לנסח גרסה מוכללת עבור משפט ההחלקה למשתנים מקריים מותנים: יהיו X, Y, Z שלושה משתנים מקריים, אזי התוחלת המותנית של X בהינתן Z ניתנת לביטוי על ידי התניה נוספת במשתנה Y, כלומר: \mbox{E}(X|Z)=\mbox{E}(\mbox{E}(X|Y,Z)|Z). במקרה זה, התוחלת המותנית היא פונקציה של המשתנה המקרי Z. גרסה מוכללת זו שימושית במיוחד באמידת פרמטרים באופן אופטימלי (במובן של מזעור הטעות הריבועית הממוצעת, שכן אומד למשתנה מקרי X על-סמך משתנה אחר, Y, נתון במקרה זה על ידי התוחלת המותנית, \mbox{E}(X|Y). במקרה זה, התניות נוספות לצורך חישוב האומד ידרשו שימוש במשפט ההחלקה המוכלל.

## הוכחה

מובאת כאן ההוכחה עבור משתנים מקריים בדידים:

סכום ההסתברויות של המשתנה המקרי המותנה, Y|X=x שווה לפי הגדרה ל-1, כלומר, \sum_y \operatorname{P}(Y=y|X=x) = 1 , ולכן,

ההוכחה דומה עבור משתנים רציפים, אם מחליפים את ההסתברויות בצפיפויות ואת הסכומים באינטגרלים.

## ראו גם
* משפט השונות השלמה
* משפט ההסתברות השלמה

## לקריאה נוספת

* Papoulis, A., & Pillai, S. U. (2002). *Probability, random variables, and stochastic processes*. Tata McGraw-Hill Education.

קטגוריה:הוכחות
קטגוריה:משפטים בתורת ההסתברות
פורטולאנו

ממוזער|250px |פורטולאנו משנת 1541
**פורטולאנו** (מלטינית "מדריך נמל"), הם טקסטים ותרשימים שתיארו פריסה של נמלים בחלקים נרחבים ממשטח כדור הארץ. היוו לדעת היסטוריוני הקרטוגרפיה את "המפות הראשונות".

בראשית המאה הארבע עשרה, תקופה בה רוב הימאים לא ידעו קרוא וכתוב, הידע על מתווה הימים, הנמלים, הסכנות שארבו בדרך ותנאי הפלגה הועבר באופן מסורתי על ידי הספנים בין אלו לאלו בעל פה. אולם, החל מראשית אותה המאה עדים אנו למפות של הים התיכון, המוסרות פרטים מהסוג המצוי ברישומים עתיקים.

במדריכים העתיקים הללו גוללו הספנים של אותה העת את ידיעותיהם מניסיונם אודות אותם מתווי ימים, סכנות, תנאי הפלגה וכיוצא באלו. בעוד שמדריכים עתיקים אלו היו טקסטים פיגורטיביים, המדריכים החדשים היו המפות.

הפורטולאנוס, שכונו גם "מדריכים שימושיים", היו ניידים ואפשרו שינויים תוך כדי התנסות בהפלגות ובאותם מסעות.

## קישורים חיצוניים

* 

קטגוריה:קרטוגרפיה
ויה ונטו

שמאל|ממוזער|250px|ויה ונטו
**ויה ונטו** (באיטלקית: **Via Veneto**), או בשמה המלא **ויה ויטוריו ונטו** (**Via Vittorio Veneto**), היא אחד הרחובות הראשיים והמפורסמים ברומא, בירת איטליה.

הרחוב ידוע בחנויות היוקרתיות הרבות המצויות בו וכן באזכורו בסרט של פדריקו פליני "לה דולצ'ה ויטה" אשר מתאר את הרחוב והסביבה הסמוכה לו. סרטו של פליני פרסם את הרחוב והביא לו פופולריות רבה שבעקבותיה מוקמו בו בתי קפה וחנויות יוקרתיות בשנות ה-60 וה-70. בשנות ה-80 הייתה ירידה בפופולריות של הרחוב, אולם בשנות ה-90 נפתחו בו חנויות אופנה יוקרתיות חדשות, ובראשית המאה ה-21 הרחוב נחשב לאחד הרחובות היוקרתיים ברומא.

הרחוב מקשר בין גני וילה בורגזה ושערי חומת אורליאנוס בחלקו הצפוני לפיאצה ברבריני בחלקו הדרומי. ברחוב ממוקמת הכנסייה הפוצ'ינית של לידת הבתולים הידועה בקטקומבות שלה.

## קישורים חיצוניים

* תיאור הרחוב באתר נשיונל ג'יאוגרפיק

קטגוריה:ערכים שבהם תבנית בריטניקה אינה מתאימה
ונטו
קטגוריה:לודוויזי
ויה קונדוטי

[ממוזער|שמאל|[מזרקת הספינה (פונטנה דלה בארקאצ'ה), לרגלי המדרגות הספרדיות, בהמשך - ויה קונדוטי.]]
**ויה קונדוטי** (באיטלקית: **Via Condotti**), או בשמו הרשמי **ויה דיי קונדוטי** (**Via dei Condotti**) הוא אחד הרחובות הידועים בעיר רומא, בירת איטליה.

הרחוב עבר בתוואי הרחוב הנוכחי כבר בתקופת האימפריה הרומית - הרחוב קישר בין ויה פלאמיניה הקדומה לעבר הטיבר ומעברה השני של הדרך, לגבעת פינקיו. 

כיום מקשרת הדרך בין המדרגות הספרדיות לויה דל קורסו. הרחוב נקרא על שם התעלות שהביאו מים למרחצאות אגריפה שנבנו על ידי מרקוס ויפסניוס אגריפה.

הרחוב, הנמצא ברובע קמפו מרציו, ידוע בחנויות האופנה היוקרתיות המצויות בו, וכן במיקומו של קפה גרקו - בית הקפה העתיק ביותר ברומא, שנוסד ברחוב בשנת 1760. חנויות אופנה היוקרתית ממוקמות ברחוב למעלה ממאה שנים, מאז הקמת החנות של בית האופנה בולגארי ברחוב בשנת 1905. בתי אופנה נוספים להם חנויות ברחוב הם ולנטינו גאראווני, הרמס, ג'ורג'יו ארמני, קרטייה ופראגאמו, ולמעצבת האופנה לאורה ביאג'וטי משרדים ברחוב.

ולנטינו החל בשנת 1989 בהליכים משפטיים במטרה למנוע פתיחת סניף של רשת מקדונלד'ס בסמוך לרחוב על מנת לשמור על המראה האליטיסטי של הרחוב, אולם נכשל במאבק זה.

ברחוב התגוררו אישים רבים ובהם גוליילמו מרקוני, ממציא הרדיו, שהתגורר בבית מספר 11 עד מותו בשנת 1937.

## קישורים חיצוניים

## הערות שוליים

קונדוטי
חיים בר

**חיים בר** (נולד ב-14 במאי 1954) הוא כדורגלן עבר ישראלי, אשר שיחק בעמדת הבלם בקבוצת מכבי נתניה ובנבחרת ישראל. חבר היכל התהילה של הכדורגל הישראלי.
## קריירה
בר, אשר ערך את הופעת הבכורה שלו במדי מכבי נתניה בסוף עונת 1972, הופיע במדיה 417 משחקים (שיאן ההופעות במדי הקבוצה), וכבש לזכותה 10 שערים. בר, שיחק בסך הכל במשך 16 עונות במדי הקבוצה ובשנת 1989 פרש ממשחק פעיל לאחר שזכה עם הקבוצה בארבע אליפויות, כולל דאבל בשנת 1978.

בר זומן לנבחרת ישראל לראשונה בעונת 1974/1975, ואת הופעת הבכורה שלו ערך במשחק ידידות מול נבחרת רומניה באצטדיון בלומפילד. בסך הכל ערך בר 51 הופעות במדי הנבחרת, ואת שערו היחיד כבש במשחק מול נבחרת יפן במסגרת מוקדמות מונדיאל 1978. (ישראל ניצחה 0-2 כשאת השער הראשון במשחק כבש חברו של בר לקבוצת מכבי נתניה, עודד מכנס).

בר שיתף פעולה בנתניה עם אחיו, שרגא בר, שהיה גם הוא שחקן נבחרת ישראל. בר נשוי ואב לשלוש בנות, ובעבר היה נשוי לאור-לי הופמן בר, מאמנת הכושר מ"לרדת בגדול".

## תארים
;מכבי נתניה
***[[ליגת העל בכדורגל|אליפות]] (4):** 1973/1974, 1977/1978, 1979/1980, 1982/1983
***[[גביע המדינה בכדורגל|גביע המדינה]] (1):** 1977/1978
***[[אלוף האלופים]] (4):** 1973/1974, 1977/1978, 1979/1980, 1982/1983

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני נבחרת ישראל
קטגוריה:כדורגלנים אולימפיים ישראלים
קטגוריה:כדורגלנים באולימפיאדת מונטריאול (1976)
קטגוריה:משתתפים ישראלים באולימפיאדת מונטריאול (1976)
קטגוריה:חברי היכל התהילה של הכדורגל הישראלי
קטגוריה:ישראלים שנולדו ב-1954
ילדה רצה על המרפסת

"**ילדה רצה על המרפסת**" (באיטלקית: **Bambina che corre sul balcone**) הוא ציור שמן מאת הצייר הפוטוריסטי ג'אקומו באלה (Giacomo Balla), משנת 1912.

הציור מתאר ילדה הרצה מצדו השמאלי של הבד אל צדו הימני. הילדה אינה מתוארת בצורה ריאליסטית, כי אם בעזרת טכניקת הפוינטיליזם. טכניקה זאת שימשה את באלה להדגיש את התנועה של הדמות בצורה "סימולטאנית". בהשפעת הכרונומטוגרפיה, באלה תיעד את המשכיות התנועה ומיזג אותה אל רגע אחד. באלה אף יצר רישומים מקדימים לעבודה זו, בהם הוא שם דגש על שינוי התנוחות של פלג הגוף התחתון בעת תנועת הריצה.

קטגוריה:ציורי שמן
קטגוריה:ג'אקומו באלה
קטגוריה:ציור פוטוריסטי
קטגוריה:יצירות אמנות מודרניסטיות
קטגוריה:ציורים משנות ה-1910
ריי סטיבנסון

**ג'ורג' ריימונד סטיבנסון** (באנגלית: **George Raymond Stevenson**; 25 במאי 1964 – 21 במאי 2023) היה שחקן צפון אירי.

## ביוגרפיה
סטיבנסון נולד בליסברן שבצפון אירלנד, אך עבר עם משפחתו לניוקאסל על הטיין, אנגליה בהיותו בן שמונה. בתחילה למד עיצוב פנים, ועסק בתחום בחברת אדריכלות בלונדון. בגיל 27 החליט לנסות להגשים חלום ילדות, והחל ללמוד משחק בבית הספר לתיאטרון אולד ויק שבבריסטול.

### קריירה
לאחר סיום לימודי המשחק, ב-1993, הופיע במספר תפקידי אורח בסדרות טלוויזיה שונות וכן במספר סרטי טלוויזיה. תפקידו החשוב הראשון היה בסרט הקולנוע "The Theory of Flight" ב-1998, בו גילם ג'יגולו. בשנת 2004 הופיע לראשונה בסרט הוליוודי, כשגילם את דמותו של האביר דגונט בסרט המבוסס על עלילות המלך ארתור, לצדם של קלייב אוון וקירה נייטלי.

ב-2005 קיבל תפקיד ראשי בסדרת הדרמה "רומא" בהפקה משולבת של רשתות HBO ו-BBC. סטיבנסון גילם בסדרה את דמותו של טיטוס פולו, חייל בלגיונו של יוליוס קיסר, שניחן במזג חם, אומץ לב, כוח פיזי רב ונאמנות למפקדיו ולחברו הטוב לוקיוס וורנוס.

ב-2008 גילם את התפקיד הראשי בסרט הקולנוע "המעניש: אזור מלחמה", המבוסס על הקומיקס "המעניש". בהמשך השתתף גם בסרטים "הנבחר", "החבר'ה האחרים" (2010), "Kill the Irishman" ו"ת'ור" (2011). סרט נוסף בכיכובו שיצא ב-2011 הוא גרסה בטכנולוגיית תלת-ממד לשלושת המוסקטרים, בה גילם את פורטוס.

סטיבנסון הופיע גם במספר מחזות בתיאטרון מאז שנת 2000, ובהם "The Duchess of Malfi" בהפקת התיאטרון המלכותי הלאומי.

בשנת 2011 השתתף סטיבנסון בסרט הלייב אקשן מבית מארוול קומיקס "תור" בתפקיד וולסטאג, אחד מהלוחמים שלושה - תפקיד אותו חזר לגלם בסרטי ההמשך "תור: העולם האפל" (2013) ו"תור: ראגנארוק" (2017). בשנת 2012 הופיע סטיבנסון בתפקיד משנה בעונה השביעית של הסדרה "דקסטר" (בגילום אייזיק סירקו – ראש המאפייה האוקראינית "קושקה". פרקים 1–9).

בשנת 2014 גילם סטיבנסון את התפקיד מרכוס איטון בסרט המדע-בדיוני "מפוצלים"; אשר המבוסס על עלילת הספר "מפוצלים" שנכתב על ידי ורוניקה רות'. בשנת 2015 שיחק במיני-סדרה "קדושים וזרים" של ערוץ נשיונל ג'יאוגרפיק.

בשנת 2018 שיחק בסרט הפעולה "בני ערובה" . בשנת 2019 שיחק בעונה השלישית של הדרמה ההיסטורית "מדיצ'י".

בשנת 2020 שיחק את יורד הים אות'ר בסדרה "ויקינגים".

בשנת 2022 השתתף במותחן הפשע "נקמה ללא מעצורים" שביים מרטין קמפבל ובכיכובו של ליאם ניסן. באותה שנה גילם את המושל סקוט בקסטון בסרט הפעולה ההודי "RRR".

### מוות
סטיבנסון נפטר ב-21 במאי 2023 בהיותו בן 58, במהלך צילומי "Cassino in Ischia" באיטליה.

## פילמוגרפיה
### קולנוע

### טלוויזיה

## קישורים חיצוניים
* 

* ריי סטיבנסון, באתר "רומא"
* 

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בוגרי בית הספר למשחק בריסטול אולד ויק
קטגוריה:בריטים שנולדו ב-1964
קטגוריה:בריטים שנפטרו ב-2023
קטגוריה:שחקנים ביקום הקולנועי של מארוול
שלום מושקוביץ'

[שמאל|ממוזער|200px|שלום מושקוביץ', "סיפורי בראשית"; טכניקות מעורבות על [נייר. הציור מדגים את סגנונו ה"ליניארי".]]
**שלום מושקוביץ**' (1887–1980), שנודע גם בכינויו "**שלום מצפת**" ו-"זייגרמאכר" (ביידיש: "[ה]שען"), היה צייר ישראלי בסגנון נאיבי.

## ביוגרפיה
מושקוביץ' היה בן למשפחה חסידית שעלתה ארצה בשלהי המאה ה-18. הוא חי בצפת, והתפרנס מתיקון שעונים ומציור שלטים וזכה לכינוי "זייגרמאכר". היה פוקד את ביתו של יוסף צבי גייגר ועוקב אחר ציוריו הנאיביים והושפע מעבודתו. היה נוהג לצייר להנאתו ציורים בסגנון נאיבי על רקע סיפורי התנ"ך. במלחמת העצמאות נהרס בית-המלאכה שלו, והאמן יוסל ברגנר, שהתגורר בצפת טרם עבר לתל אביב, הכיר בכישוריו כצייר ועודדו להתמקד באמנות במקום בשעונים.

מושקוביץ' שילב בציוריו את הנושאים המוכרים לו היטב: סיפורי המקרא והווי החיים של היישוב הישן בצפת. נודע בסגנונו ה"ליניארי" – שורות של פריטים בציור, המצוירות בפרופורציה מוגדלת ובשורות נפרדות כדי להבליטם.

בשנות ה-50 הביא ברגנר את ציוריו של מושקוביץ' לתודעת אנשי אמנות מחוגי הבוהמה התל אביבית. ובגיל מבוגר, הפך מאלמוני המצייר לעצמו לאחת מן הדמויות הבולטות באמנות הישראלית. בשנת 1958 הציג תערוכת יחיד בגלריה לאמנות כ"ץ בתל אביב. הוא נודע בכינוי נוסף: "שלום מצפת" או "שולֶם מצפת". ציוריו, בסגנון האמנות הנאיבית, הפכו למבוקשים ונמכרו במחירים גבוהים. באפריל 1961 נערכה תערוכה מציוריו בגלריה בניו יורק, מושקוביץ' הוזמן להשתתף בפתיחת התערוכה, אך מצב בריאותו לא אפשר לו לטוס. ביולי 1961 הוצגו ציוריו גם ב.

בפברואר 1966 השתתף בתערוכה במוזיאון ישראל, חודשים ספורים לאחר פתיחת המוזיאון. במאי 1967 הוצגה תערוכה רטרוספקטיבית של מושקוביץ' במוזיאון ישראל, שאחר כך הוצגה גם במוזיאונים בסטוקהולם ואמסטרדם.

שלום מושקוביץ' נפטר בשנת 1980, והוא בן 84 שנים במותו.

## לאחר מותו
בסך הכל הספיק מושקוביץ לצייר כאלפיים ציורים, שכמעט כולן נמכרו עוד בחייו. בידי משפחתו נותרו כ-100 ציורים. המשפחה מינתה את הכלכלן דניאל דורון, שיצג את מושקוביץ' עוד בחייו, למנהל העזבון. דורון קיבל שכר טרחה ממכירת ציוריו, שמכירם עלה בחדות. המשפחה גם מכרה ליטוגרפיות של יצירותיו במחיר של כ-1,000 דולר ליחידה, וכן נתנה זיכיון לבית מלאכה בהרצליה לייצר אריחי קיר בהם מודפסים ציוריו. המשפחה גם הוציאו לאור אלבום על תולדותיו ועבודותיו. הלקוחות העיקריים של יצירותו היו בעיקר אספנים יהודים מאזור ניו יורק, שאוהבו את ציורי התנ״ך שלו.

בינואר 1987 נעצרו מספר אנשים שהואשמו בזיוף ציוריו של מושקוביץ',שהפכו למבוקשים ביותר. החקירה על זיוף היצירות נפתחה לאחר תלונה של דניאל דורון. הזיופים נעשו באמצעות יצירת הדפסים באיכות גבוהה.

## ראו גם
* ציורי התנ"ך

## קישורים חיצוניים

* 
* קובץ מתמונותיו באתר קולקט. להגדלת התמונות יש להקליק עליהן.

## הערות שוליים

קטגוריה:ציירים ישראלים
קטגוריה:צפת: אמנים
קטגוריה:אנשי היישוב ילידי הארץ
קטגוריה:מאיירי הגדה של פסח
קטגוריה:אמנות נאיבית
קטגוריה:יהודים הקבורים בבית הקברות בצפת
קטגוריה:ישראלים שנולדו ב-1887
קטגוריה:ישראלים שנפטרו ב-1980
אוניברסיטת סאו פאולו

**אוניברסיטת סאו פאולו** (בפורטוגזית: **Universidade de São Paulo**; בראשי תיבות: **USP**) היא אחד ממוסדות ההשכלה הגבוהה החשובים בברזיל ובאמריקה הלטינית. האוניברסיטה פעילה במחקר ובהוראה בכל תחומי מדעי הרוח, מדעי החברה, מדעי הטבע, המדעים המדויקים, רפואה והנדסה. מוצעות בה גם תוכניות לימודי-חוץ לקהל הרחב. 

רשומים בה כ-75,000 סטודנטים לתארים בוגר, מוסמך ודוקטור. לאוניברסיטה 11 קמפוסים, 4 מהם ממוקמים בעיר סאו פאולו (הקמפוס הראשי מכונה "קמפוס אָרְמָנְדוֹ דֶה סָלֶס אולִיבֶירָה" ושטחו 7,443,770 מ"ר). שאר הקמפוסים מפוזרים בערים אחרות במדינת סאו פאולו (באורו, לורנה, פירסיקאבה, פירסונונגה, ריביירו פרטו, סאו קרלוס, סנטוס וסאו פאולו). המבנה האקדמי של USP מאורגן ב-42 בתי ספר, 6 מכונים מתמחים וארבעה מוזיאונים חשובים. היא השיגה במהירות תפקיד מוביל בתחומים רבים ושונים כמרכז מחקר והיא אחראית לכ- 20% מכלל התפוקות האקדמיות בברזיל.  
היא נחשבת למוסד האקדמי המחקרי הטוב בברזיל. בעבר היא דורגה במקום ה-94 בפריון מחקרי בין האוניברסיטאות בעולם. לפי אותו דירוג, מדורגת USP ראשונה בין האוניברסיטאות באמריקה הלטינית. מאידך, על פי הדירוג של טיימס לשנת 2007 מדורגת USP במקום ה-176 בין האוניברסיטאות הטובות בעולם. על פי דירוג השוואתי אחר עבור פריון מחקרי, מוקמה USP במקום ה-45 בעולם.

מעמדה כאוניברסיטה הוכר ב-25 בינואר 1934, כאשר חברו יחד מספר פקולטות שפעלו מזה מספר שנים כמוסדות עצמאיים, ביניהן הפקולטה למשפטים שהוקמה עוד ב-11 באוגוסט 1827, הפקולטה לרפואה ובית הספר הפוליטכני. לאלה הצטרפו פקולטות חדשות לפילוסופיה, מדעי הרוח ומדעים, אשר קלטו פרופסורים מצרפת, איטליה, גרמניה ומדינות אחרות באירופה. בית הספר הפוליטכני כלל מחלקות להנדסה אזרחית, הנדסת חשמל, הנדסת מחצבים, הנדסה מטלורגית, הנדסה ימית והנדסה כימית. מאז נוספו עוד פקולטות ומחלקות לאוניברסיטה. 
[ממוזער|ימין|250px|'''בניין היחידה ל[הנדסה אזרחית*' בבית הספר הפוליטכני של האוניברסיטה.]]

USP היא אוניברסיטה ציבורית והלימודים בה מוצעים בחינם. על פי החוק הברזילאי, אסור על [[אוניברסיטה ציבורית]] בברזיל לגבות תשלום עבור קורסים אקדמיים. כל אדם שסיים לימודים תיכוניים זכאי להשתתף בבחינות הכניסה של האוניברסיטה. קיימת תחרות רבה על כל מקום ובכל שנה מתמודדים 150,000 מועמדים על כ-10,000 מקומות.
ה[[מוטו]] של האוניברסיטה הוא "*Scientia Vinces''" (מלטינית: "באמצעות המדע תנצח").
האוניברסיטה שותפה מייסדת בקונסורציום הבינלאומי של מיזם טלסקופ מגלן הענק.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
סאו פאולו
קטגוריה:סאו פאולו
לה מדלנה

**לה מדלנה** (באיטלקית: **La Maddalena**; בגלורזה: **A Madalena**) היא עיר השוכנת באי בעל שם זהה, צפונית לסרדיניה, המהווה חלק מפרובינציית אולביה טמפיו.

העיר היא הגדולה שביישובי הארכיפלג איי מדלנה. היא שוכנת במרחק של 2 ק"מ מהחוף הצפוני של סרדיניה, לחופו של מצר בוניפאצ'יו המפריד בין סרדיניה לבין קורסיקה. שירות מעבורות מקשר בתכיפות גבוהה בין העיר פלאו שבסרדיניה לבין האי.

מרכז חיי העיר הוא בככר אומברטו, הקרויה על ידי תושבי העיר הוותיקים פיאצה רוסה. הרחוב הראשי של העיר הוא רחוב גריבלדי המוליך לאורך חוף הים והנמל. פרנסת תושבי העיר היא ברובה מתיירות. האי מפורסם בחופי הרחצה שלו.

## היסטוריה

באי נמצאו ממצאים מהתקופה הפרהיסטורית, אך עיקרם מהתקופה הרומית. בתקופה זו נקרא במספר שמות ובהם אילוָוה, פוּסָה ובּוּצִ'ינָה. בימי הביניים נאבקו על השליטה בו הערים ג'נובה ופיזה. באותה העת נקרא ביצ'ינארה, ומאה ה-16 שונה שוב לסנטה מריה מגדלנה, מקור שמו הנוכחי.

מיקום העיר ליד מצר בוניפאצ'יו, בו עוברת תנועה ימית רבה, הקנה לאזור חשיבות אסטרטגית, ואיי הארכיפלג שימשו כעמדות צבאיות. עקב כך ניזוקה העיר מפעילות צבאית. צבא מפיימונטה כבש אותה בשנת 1767. הצרפתיים בפיקודו של נפוליאון בונפרטה הפציצו אותה בשנת 1793. האדמירל הבריטי נלסון השתמש בה כבסיס כאשר הטיל מצור על נמל טולון שבצרפת.

לקראת סיום מלחמת העולם השנייה הובא ללה מדלנה שליט איטליה המודח בניטו מוסוליני, והוא שהה בה במאסר לזמן קצר בטרם הוחזר לאיטליה. ב-1973 הוקם בסיס צבאי של נאט"ו בסמוך לאי סנטו סטפנו, והוא שימש צוללות של הצי האמריקני. ב-2008 נסגר הבסיס.

בשנת 2009 הייתה צפויה להתכנס בעיר הוועידה ה-35 של ארגון המדינות המתועשות. במסגרת ההכנות החל פרויקט גדול של שיקום מרכז העיר בשיתוף אדריכל סטפאנו בוארי.

## קישורים חיצוניים

* 
* אתר Lamaddalena.com
* תמונות תלת-ממדיות של העיר


תמונה:Palau vista di la maddalena.jpg|מבט לעיר פלאו בסרדיניה מהעיר לה מדלנה
תמונה:La Maddalena Plaza.jpg|כיכר בעיר
תמונה:Via garibaldi la maddelena.jpg|רחוב גריבלדי


קטגוריה:סרדיניה: ערים
קטגוריה:נפת אולביה-טמפיו
צלחת סינית

שמאל|ממוזער|250px|"צלחת סינית" מאוזנת על מקל.
**הצלחת הסינית** היא אביזר להטוטנות שמקורו בסין.

אמני קרקס ולהטוטנים המשתמשים בצלחות סיניות נוהגים לסובבן על מקלות תוך הבאתם לאיזון מקסימלי במרכזן.
ניתן לראות להטוטנים המבצעים את הלהטוט עם מספר גבוה של צלחות במקביל. בעבר נהגו לסובב צלחות סיניות עשויות חרס, אך כיום קיימים מגוון תחליפים פחות שבירים בהם פח ופלסטיק.

## קישורים חיצוניים

קטגוריה:קרקס
קטגוריה:סין: תרבות
סינית
הירוגליף דינמי של בל טברין

**הירוגליף דינמי של בל טברין** (באיטלקית: **Geroglifico dinamico del bal tabarin**) הוא ציור מאת האמן הפוטוריסטי ג'ינו סווריני.

סווריני יצר מספר ציורים בעלי סגנון דומה שנושאם הן רקדניות. כאן, מתאר סווריני נשף או מסיבת ריקודים ובו מספר דמויות שהעיקריות בהן הן רקדנית לבושה בשמלה סגולה וגבר החובש מגבעת גבוהה ומרכיב משקפיים. בציור מופיעים דגלונים רבים אשר מעטרים את אולם הריקודים. בנוסף מכיל הציור שמות של מחולות כגון "Valze" ("ואלס") או "Polka" ("פולקה"). הדמויות השונות מתוארות בעזרת צורות גאומטריות, בהשפעת הקוביזם, והחוזרות בכמה מקומות על גבי הבד ומנסות להמחיש את התנועה ואת הדינאמיות שבסיטואציה. 

קטגוריה:ציור פוטוריסטי
קטגוריה:יצירות אמנות מודרניסטיות
קטגוריה:המוזיאון לאמנות מודרנית
קטגוריה:ציורים משנות ה-1910
ואיה דה לוס אינחניוס

שמאל|ממוזער|250px|ואיה דה לוס אינחניוס
**ואיה דה לוס אינחניוס** (ספרדית: **Valle de los Ingenios**, מילולית: עמק טחנות הסוכר) הוא סדרה של שלושה עמקים במרכז קובה, כ-12 ק"מ מטרינידד, שהיוו בעבר את מרכז תעשיית הסוכר של קובה.

## גאוגרפיה
שטחם הכולל של שלושת העמקים, סן לואיס (San Luis), סנטה רוסה (Santa Rosa) ומֶיֶיר (Meyer), כ-270 קמ"ר. בעמקים זורמים מספר נהרות, החשובים שבהם אָגָבָּאמָה, קָרָאקוּסֶיי, דֶה אָיי וטָיָיאבָּה.

## היסטוריה
הספרדים הם שהביאו את קני הסוכר לקובה ב-1512. האדמה ותנאי מזג האוויר באי היו אידיאליים לגידולם, והתשתית התעבורתית הטובה הקלה על ייצואו. בשיאה, מסוף המאה ה-18 ועד סוף המאה ה-19, הייתה קובה יצואנית הסוכר הגדולה בעולם, ותעשיית הסוכר הייתה התעשייה החשובה ביותר בה. במהלך המאה ה-19 פעלו בעמק 56 טחנות סוכר, שהעסיקו למעלה מ-11,000 עבדים, שהובאו על ידי בעלי המטעים מג'מייקה.

בסוף שנות ה-80 של המאה ה-19 נבנתה מסילת ברזל שקישרה את העמק עם טרינידד ועם הנמל בקאסילדה, מה שהקל עוד יותר על שינוע הסוכר. תקופה זו כבר הייתה שירת הברבור של תעשיית הסוכר בעמק. במהלך מלחמת העצמאות הקובנית נהרסו רבות מהטחנות, והתעשייה נדדה מערבה, למטאנסאס. בעמק עדיין מגדלים סוכר, אך בהיקף מצומצם. 

בשנת 1988 הכריז אונסק"ו על העמק ועל העיר הסמוכה טרינידד כעל אתר מורשת עולמית.

## תיירות
ימין|ממוזער|150px|המגדל במנאקה איסנאגה
אף שמרבית המבנים בעמק נהרסו במהלך השנים, כמה מהם משמשים כיום כאתרי תיירות. האתר הפופולרי ביותר הוא אחוזת מנאקה איסנאגה (Manaca Iznaga), שנבנתה ב-1750, ונרכשה בשנת 1795 בידי פדרו איסנאגה. באחוזה מגדל בגובה 44 מ', שנחנך ב-1835. בעל המטעים הקים אותו כדי להשקיף ולפקח על עבודת העבדים, והוא נועד גם להעיד על עוצמתו. בעבר היה במגדל פעמון שצלצולו סימן את תום יום העבודה. כיום משמש המגדל את המבקרים הבאים להשקיף על העמק. הפעמון מוצב בתחתיתו.

## ראו גם
* טרינידד

## קישורים חיצוניים

* טרינידד ועמק לוס אינחניוס באתר ארגון ערי המורשת העולמית 

קטגוריה:קובה: אתרי מורשת עולמית
קטגוריה:קובה: כלכלה
קטגוריה:בקעות ועמקים
נאפולי (נפה)

**נפת נאפולי** (באיטלקית: **Provincia di Napoli**) היא נפה במחוז קמפניה שבאיטליה.

נפת נאפולי שוכנת סביב מפרץ נאפולי בים הטירני בדרום קמפניה שבאיטליה. הנפה משתרעת על שטח של 1,171.13 קמ"ר, ובשנת 2005 התגוררו בה 3,088,461 נפש, שהם רוב אוכלוסייתו של המחוז. בירתה בעיר נאפולי שעל שמה היא נקראת.

עם הערים הנוספות בנפת נאפולי נמנות סורנטו, פומפיי וארקולנו.

אתרי תיירות ידועים הם פומפי, הרקולנאום, וזוב, טורה אנונציאטה, המערה הכחולה והאיים קאפרי ואיסקיה.

## ראו גם
* מפרץ נאפולי

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפרץ נאפולי
קטגוריה:קמפניה: נפות
קטגוריה:איטליה: נפות לשעבר
ארכיפלג מדלנה

ארכיפלג **איי מדלנה** (באיטלקית: **Arcipelago di La Maddalena**) הוא קבוצת איים במצר בוניפאצ'יו, באיטליה, בין קורסיקה לבין צפון-מזרח סרדיניה. הוא כולל שבעה איים עיקריים ועוד איים קטנים אחרים. על האי הגדול מצויה העיר היחידה של קבוצת האיים, העיר לה מדלנה. שאר האיים לפי גודלם: קאפררה, ספרג'י (Spargi), סנטו-סטפנו (Santo Stefano) -בו התקיים בעבר בסיס של נאט"ו, סנטה מריה (Santa Maria) ובודלי (Budelli)
רק שלושה איים מיושבים: לה מדלנה, קאפררה וסנטו-סטפנו.

הדמיון של נוף האיים לנוף של אזור הנופש קוסטה זמראלדה, מי הים הזכים וסלעי הגרניט לאורך חוף הים, יחד עם תחושת השטח שנותר פראי ביבשת אירופה מהווה מוקד משיכה לתיירים, בייחוד אלה הבאים אליו בסירות נופש.

ארכיפלג איי מדלנה מוגדר בפארק לאומי בשם Parco nazionale Arcipelago di La Maddalena. הפארק נוסד בשנת 1994 והוא משתרע על שטח של 5.1 קמ"ר יבשה, 15 ק"מר ים וחופים באורך של 180 ק"מ. הכניסה לפארק היא דרך האי עליו שוכנת העיר לה מדלנה

## גלריה

Image:San-Stefano-From-Palau.jpg|האי סנט-סטפנו מפלאו - סרדיניה - שימו לב לסלעי הגרניט
Granit panorama.jpg|הרי גרניט באי מדלנה
From une to other.jpg|מבט מאי מדלנה לאי שכן
Flora la maddalena.jpg|צמחיית האי


## קישורים חיצוניים

* אתר הפארק הלאומי
* אתר הפארקים הלאומיים באיטליה

קטגוריה:ערכים שבהם תבנית בריטניקה אינה מתאימה
קטגוריה:נפת אולביה-טמפיו
מדלנה
פיפה באקה

**ג'וזפינה פסקואלינו די מרינאו** (באיטלקית: **Giuseppina Pasqualino di Marineo** ; 9 בדצמבר 1974 – 31 במרץ 2008) ידועה בשם **פיפה באקה** (באיטלקית Pippa Bacca) הייתה אמנית איטלקייה, שנאנסה ונרצחה במהלך מסע לקידום השלום העולמי והאמון בין בני האדם.

באקה יצאה ממילאנו לעבר המזרח התיכון בהסתמכה על טרמפים של האוכלוסייה המקומית בכל אחת מהמדינות בהן היא עברה. באופן סמלי, באקה לבשה שמלת כלה, בצטטה את שירו של המשורר האיטלקי פבריציו דה אנדרה: "עייפנו כבר ממלחמות, הגיעה העת לשוב לעבודה, בבגדי כלה או דבר מה לבן".

ב-31 במרץ 2008, לאחר הגיעה לגבזה שבצפון מערב טורקיה, נעלמו עקבותיה. גופתה זוהתה ב-11 באפריל והמשטרה הטורקית התחקתה אחר עקבותיו של הנהג האחרון שהסיע את באקה בטרמפ, וזה נעצר, הודה בביצוע הרצח ושחזר את האירוע. ב-25 ביוני 2009 נידון הרוצח בבית המשפט של איזמיט למאסר עולם.

## "כלות בדרכים"
מסעה של באקה היה חלק ממאמץ לקידום השלום העולמי שנקרא "כלות בדרכים". המסע יצא ממילאנו ב-8 במרץ 2008 והאמניות שהשתתפו בו לבשו שמלות כלה. במסגרת המסע עברו המשתתפות באיטליה, סלובניה, קרואטיה, בוסניה והרצגובינה ובולגריה, וב-20 במרץ 2008 הגיעו לטורקיה. בהמשך הן תכננו לנסוע בטרמפים לסוריה, לבנון ומשם לישראל, לרשות הפלסטינית ובחודש מאי להגיע ליעד הסופי: ירושלים. שם הן התכוונו לכבס את שמלות הכלה שליוו אותן במהלך כל המסע כאות לשטיפת כל פגעי המלחמות ופתיחת עידן חדש של שלום.

## קישורים חיצוניים

* 
* כלות בדרכים, האתר הרשמי
* 

## הערות שוליים

קטגוריה:אמנים איטלקים
קטגוריה:פרשיות אונס
קטגוריה:פרשיות רצח
קטגוריה:אלימות נגד נשים
קטגוריה:קורבנות רצח בטורקיה
קטגוריה:נשים בטורקיה
קטגוריה:איטלקיות שנולדו ב-1974
קטגוריה:איטלקים שנולדו ב-1974
קטגוריה:איטלקיות שנפטרו ב-2008
קטגוריה:איטלקים שנפטרו ב-2008
מכתש פרדפורט

**מכתש פרדפורט** (באנגלית: **Vredefort crater**), הקרוי גם **כיפת פרדפורט** (באפריקנס: **Vredefort-koepel**), הוא מכתש הפגיעה הקדום והגדול ביותר שנתגלה על פני כדור הארץ. המכתש נמצא בפרובינציית המדינה החופשית, לשעבר מדינת אורנג' החופשית, בדרום אפריקה, סמוך לגבולה עם הפרובינציה הצפון-מערבית, כ-120 ק"מ דרומית-מערבית ליוהנסבורג. הוא נקרא על שם העיר פרדפורט השוכנת בערך במרכזו. בשנת 2005 הוכר המכתש כאתר מורשת עולמית בשל הגאולוגיה המעניינת שלו. השטח שהוכרז הוא בצורת קשת ששטחה 301.11 קמ"ר באזור נהר הוואל.

אסטרואידים שפגעו בעבר בכדור הארץ הם אלה שיצרו את מכתשי הפגיעה הענקיים וגרמו לשינויים פיזיים ואקלימיים קיצוניים בקנה מידה עולמי. ההערכה היא כי הם גם הביאו לשינויים אבולוציוניים מרחיקי לכת. מסיבה זו נודעת למכתש משמעות ראייתית ראשונה במעלה לחקר ההיסטוריה הגאולוגית של כדור הארץ ולהתפתחות החיים על פניו.

האסטרואיד שפגע באזור פרדפורט היה אחד הגדולים שפגעו אי פעם בכדור הארץ, ומעריכים שרוחבו עמד על כ-12 ק"מ, וכי הוא פגע באדמה במהירות של 20 ק"מ/שנייה. ייתכן אולי שהפגיעה נגרמה מגרם שמיימי קטן יותר, דוגמת ראשו של כוכב שביט, אך מהירות הפגיעה שלו בכדור הארץ הייתה גבוהה יותר. כך או כך, ההערכה היא שבאירוע השתחררה האנרגיה הרבה ביותר בתולדות כדור הארץ. מעריכים שתצורת המכתש התגבשה בתוך ארבע שעות, וסלע בנפח של כ-70 קמ"ק התאדה בעת האירוע.

קוטר המכתש כיום כ-70 ק"מ וגילו מוערך בכ-2,023 מיליוני שנים (תור הפלאופרוטרוזואיקון). מכיוון שחלף זמן כה רב מאז האירוע, הוא נשחק ועקבותיו אינם נראים בבירור. קוטר הפגיעה המקורי של מכתש פרדפורט עמד על 380 ק"מ והוא נחשב למכתש הפגיעה הגדול מסוגו שנתגלה עד כה. ידועים כמאתיים מכתשי פגיעה בעולם, אך רק שניים נוספים הם בסדר גודל דומה למכתש פרדפורט. האחד, אגן סדברי בקנדה שגילו כ-1,800 מיליוני שנים, והשני, מכתש צ'יקשולוב במקסיקו שגילו כ-65 מיליון שנה, והוא נוצר מפגיעת האסטרואיד שכנראה הכחיד את הדינוזאורים.

בתחילה סברו החוקרים שמבנה הכיפה במרכזו של מכתש פרדפורט הוא תוצר של התפרצות געשית. אולם בשנות התשעים נחשפו עדויות שהמקום הוא אתר פגיעה של אסטרואיד עצום, ובנהר הוואל הסמוך נתגלו שברים דמויי חרוט האופייניים לפגיעה כזו.

למכתש צורה מרובת טבעות והוא אחד הבודדים מסוג זה על פני כדור הארץ. צורה זו אופיינית למקומות אחרים במערכת השמש, כגון מכתש ולהאלה על ירחו של צדק קליסטו. סחיפה וטקטוניקת הלוחות שחקו והרסו כמעט את כל המכתשים מרובי הטבעות על כדור הארץ, והם השתמרו באופן טוב יותר על פניהם של גרמי שמיים אחרים במערכת השמש.

## קישורים חיצוניים

* מכתש פרדפורט, בבסיס הנתונים על פגיעות בכדור הארץ
* פגיעה עמוקה - כיפת פרדפורט

מרכז|ממוזער|300px|תצלום לוויין של המכתש

קטגוריה:ערכים שבהם תבנית בריטניקה אינה מתאימה
קטגוריה:דרום אפריקה: גאולוגיה
קטגוריה:דרום אפריקה: אתרי מורשת עולמית
פרדפורט
קטגוריה:המדינה החופשית: גאוגרפיה
קטגוריה:מכתשי פגיעה מהפרקמבריון
חמצה שסועה

**חִמְצָה שסועה** (שם מדעי: *Cicer pinnatifidum*) הוא צמח חד-שנתי השייך לסוג חמצה.

הסוג חמצה ידוע בשמו העממי "חומוס" והוא גידול חקלאי מקובל. חמצה שסועה הוא מין החמצה היחיד הגדל בר בארץ ישראל.

## תיאור המין
זהו עשב חד-שנתי, לא גבוה (גובהו עד 30 ס"מ). עליו מנוצים פעם אחת, וניכרים בשינון האופייני להם. קיימים עלי לוואי.
כל הצמח מכוסה שערות בלוטיות המכילות חומצה ומקנות לו טעם חמוץ, ומכאן שמו.
לחמצה השסועה פרח יחיד, ופריחתה מתרחשת בחודשי האביב.

פרי הצמח מזכיר את פרי החמצה התרבותית. להבדיל ממנו, לרוב הזרע יחיד (לעומת זוג בחמצה התרבותית), וקטן יותר.

## תפוצה בארץ
צמח זה מופיע בעיקר בבתות, וגדל לרוב סמוך לאבנים. הוא מצוי בחבל הים-תיכוני בארץ ישראל.

## קישורים חיצוניים

## הערות שוליים

קטגוריה:פרפרניים
ספקטרום רציף

[שמאל|ממוזער|250px|שלושת סוגי הספקטרום, ספקטרום רציף, [ספקטרום בליעה וספקטרום פליטה הפסים הבולטים אותם ניתן לראות בספקטרום הבליעה והפליטה בעלי אנרגיה התואמת למעברי אלקטרונים ברמות האטום.]]

**ספקטרום רציף** הוא ספקטרום ללא בליעה או פליטה. מקור הספקטרום הרציף בפליטת אור על ידי "קרינת גוף שחור", אשר תלויה בטמפרטורת הגוף. כוכבים מהווים קירוב לגוף שחור, ועל ידי מציאת אורך הגל בו נפלטת מרב האנרגיה שלהם ניתן לדעת מה היא טמפרטורת פני השטח שלהם. ניתן להבחין בספקטרום רציף בחיי היום יום כאשר אור לבן (ממנורת להט) עובר שבירה.

## ראו גם
* ספקטרום בליעה
* ספקטרום פליטה
* ספקטרום
* מודל האטום של בוהר
* ספקטרוסקופ

## קישורים חיצוניים

* 

קטגוריה:ספקטרוסקופיה
מטע

[שמאל|ממוזער|250px|מטע עצי [דקליים|דקל לשמן בגליל]]
[שמאל|ממוזער|250px|מטע [רימון מצוי|רימונים במושב מגשימים]]
**מטע** היא יחידת ייצור חקלאית המאופיינת, לרוב, בגידול חקלאי יחיד. 

במטע מגדלים גידולים שונים כגון כותנה, טבק, קפה, קנה סוכר או עצי פרי. אף על פי כן, השימוש במונח "מטע" אופייני כיום בעיקר לתיאור מטעי עצים.

מטע הוא צורת פעילות חקלאית מתוכננת ושיטתית שמיועדת להשיג יבולים גדולים תוך הקפדה על שימוש מיטבי במשאב הקרקע ובתשומות אחרות כמו מים, דשן, כוח אדם, הדברת מזיקים והגנה מפני איומים אחרים. הנטיעה נעשית בשורות ובטורים, דבר המקל על שלבי נטיעה, ההשקיה, הטיפול והקטיף. 

בדור האחרון מקובלת שיטת הגנה באמצעות רשתות, כדי להפחית מנזקי ציפורים  ורוח חזקה. מבחינה זו מתקרבת שיטת המטעים לשיטת החממות.

## ראו גם
* פרדס
* שדה

## קישורים חיצוניים

* Overbeek W. (2012). An overview of industrial tree plantation conflicts in the global South. Conflicts, trends, and resistance struggles. EJOLT 3: 84.
* 

קטגוריה:מקרקעין
קטגוריה:חקלאות
סיירת המדע

ממוזער|כריכת הספר הראשון בסדרה
**"סיירת המדע"** היא סדרת ספרים על מדע, מאת גלילה רון־פדר-עמית. בספר יוצאים עומרי ואחותו עדי (שמותיהם של שניים מנכדיה), ולפעמים גם חבריהם, לחקור כל מיני דברים בתחומים שונים. הספרים מעשירים את הידע של הקורא. בסוף כל ספר מופיע פרק המסביר את התופעה בה הספר דן ונותן עובדות לגביה.

נכון לשנת 2020, יצאו לאור 33 ספרים בסדרה.

## ספרי הסדרה
# **הקרב נגד ה[[סטרפטוקוק]] הרשע** (2005)- אמא של עומרי ועדי לא מרגישה טוב ועדי ועומרי נכנסים לגופה ולומדים על וירוסים בפרט ועל המערכת החיסונית בכלל.
# **מבצע [[ברק]] ו[[רעם]]** (2005) - עדי ועמרי הופכים לטיפת מים, כאשר עדי היא החמצן ועמרי ואחיו התאום הלא-נחמד הם שני המימנים (יחד H2O). הם דוחפים את העננים אל מעל הים כדי שהברקים לא יהרסו בתים.
# **הבריחה מ[[כוח המשיכה]]** (2005)
# **הרפתקה [[אטום|אטומית]]** (2005) - עדי ועמרי הקטינו את עצמם בחוף הים ונכנסו לארמון החול שבנו, כך שכל גרגר חול היה הרבה יותר גדול מהם וכך לומדים על האטום.
# **פורשים כנף עם ה[[נשר מקראי|נשרים]]** - משפחת עמית הולכת לטקס בו משחררים נשרים לטבע. עדי ועמרי הופכים את עצמם לנשרים ומגלים כמה דברים מעניינים על נשרים.
# **מרד ה[[אבקן|אבקנים]]**
# **פילוג בכוורת ה[[דבורים]]**
# **מרדף ב[[מערכת העיכול]]**
# **מי יעצור את [[רעידת האדמה]]?**
# **אולימפיאדת הראשנים** (2007)
# **הפריצה לבנק ה[[מעלה (זווית)|מעלות]]** (2007) - עמרי חולם חלום שבו הוא בדמות משולש בארץ דמיונית בשם ארץ הגאומטריה. עמרי לומד על צורות, זוויות ומעלות ואיך משולש יכול להפוך לריבוע.
# **הקרב נגד האלרגן העקשן** - בעקבות התקף אסתמה של חבר, עמרי ועדי, יחד עם קרובת משפחה בשם איה, נכנסים לנחיר השמאלי של החבר, וכך לומדים על אלרגיות.
# **המזימה הערמומית של ה[[ניקוטין|ניקוטינים]]** (2007)  - עמרי ועדי, יחד עם בן דודם איתמר לב, נכנסים לתוך סיגריה של קרוב משפחה שלהם ותוך כדי למידה על מרכיבי הסיגריות והשפעותיהן על בני האדם, גורמים לו להפסיק לעשן.
# **מי [[שבירה|שבר]] את קרני ה[[אור]]?**
# **לאן חש חושחש הנחש?** (2008)
# **תעלומת היסוד החטוף**
# **מתקפת [[קלוריה|הקלוריות]]**
# **שביתה במחסני ה[[זיכרון]]** (2009)
# **ה[[מדוזה]] המכושפת**
# **ה[[לונה פארק]] החשמלי**
# **המירוץ למיליון ה[[חיידק]]ים**
# **מסע אל [[כוכב לכת|כוכבי הלכת]]** (2010)
# **פסטיבל ה[[דג]]ים**
# **לנדוד עם ה[[חסידה|חסידות]]** (2011)
# **מרוץ שליחים בעצב ה[[ראייה]]** (2011) - עדי ועמרי משתתפים בתחרות דמיון בעצב הראיה ומגלים כמה דברים מעניינים על הראיה.
# **סוד ה[[טלפון]] הראשון** (2012)
# **תעלומת ה[[כאב]]** (2013) - עדי ועמרי נכנסים לגוף אנושי כדי ללמוד מה קורה בו כאשר סובלים מכאב.
# **מתקפת ה[[יתוש]]ים** (2013) - אחרי שעדי נעקצת, היא ועמרי הופכים ליתושים כדי לנסות לנקום בהם וכך לומדים עליהם.
# **מלכודת ה[[נפט]]** (2014)
# **סוד ה[[חצוצרה]] הפלאית** (2014)
# **אלוף ה[[דינוזאורים]]** (2015) - משפחת עמית מבקרים בתערוכה של דינוזאורים עדי ועמרי חוזרים אחורה בזמן לתקופת הדינוזאורים ועוזרים לדינוזאור טוב לב לנצח בהתאבקויות דינוזאור רשע.
#**שבר ב[[עצם הבריח]]** (2017)
#**נדנדה ב[[שן|שיניים]]** (2019)

קטגוריה:ספרי גלילה רון־פדר-עמית
קטגוריה:ספרי מדע פופולרי
קטגוריה:סדרות ספרים בעברית
קטגוריה:ספרי ילדים ונוער בעברית
ימי אביב ראשונים

"**ימי אביב ראשונים**" הוא ציור של הצייר הסוריאליסטי הספרדי סלבדור דאלי.
ציור זה הוא דוגמה לעבודתו המוקדמת בתחום הסוריאליסטיות.

הרקע לתמונה היא רק מישור אפור ופתוח. ניתן לראות את הקרקע מתרוממת מעט בצידו השמאלי של הציור, ואילו בצדו הימני היא יורדת מעט. במרכז מקובצות שלל דמויות סוריאליסטיות צבעוניות, ובמרחק מוצגות דמויות אפלוליות של איש המחזיק את ידו של ילד קטן. בצד השמאלי של התמונה, נמצאת דמות היושבת על כיסא, גבה מופנה לסצנה המתחוללת מאחוריו. 

הציור נוצר בתקופה קשה ומתוחה לדאלי. אביו התאכזב במידה הולכת וגוברת מהמקצוע שבחר בו בנו והתנהגותו הכלל לא שמרנית כמשפחתו. דמויות האיש והילד מופיעים עוד פעמים נוספות בעבודותיו המאוחרות יותר של דאלי. הם מסמלים את רצונו של דאלי לחדש ולחזק את קשריו עם אביו. הדמות היושבת גם היא מיוחסת לאביו. 

## קישורים חיצוניים
* '''ימי אביב ראשונים''', באתר Dalipaintings.com

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1920
אגודת מאדים

**אגודת מאדים** (באנגלית, **The Mars Society**) הוא ארגון אמריקאי עולמי של מתנדבים, המוקדש לעידוד חקר ויישוב כוכב הלכת מאדים, והוא פעיל הן בהיבט של שכנוע הציבור וגופים ממשלתיים ביתרונות חקר מאדים, והן בהובלת פרויקטי מחקר במימון פרטי. זהו מוסד ללא כוונות רווח שהוקם בשנת 1998 על ידי רוברט זוברין ואישים נוספים, ועם הזמן משך את תשומת לבם של סופרים ויוצרי סרטי מדע בדיוני, כגון קים סטנלי רובינסון וג'יימס קמרון. גם אילון מאסק החל את פעילותו למען מסעות למאדים באגודה, פעילות שהובילה לייסוד חברת SpaceX ומנחה את פיתוח החללית סטארשיפ.

## היסטוריה ופעילות
האגודה החלה את דרכה באופן רשמי בוועידת ההיווסדות שלה, באוגוסט 1998, כאשר יותר מ-700 נציגים - מדענים, מהנדסים, יזמים, מחנכים, תלמידים וסטודנטים וחובבי חלל - הגיעו לסוף שבוע של הרצאות שניתנו על ידי תומכים ומקדמים מובילים של חקר מאדים.

מאז האגודה גדלה וכיום היא מונה מעל 4,000 חברים רשומים, ויותר מ-6,000 תומכים ביותר מ-50 מדינות ברחבי העולם. החברים באגודה באים מתחומי עיסוק שונים ופועלים לקידום חקר החלל וכן הזדמנויות לחקר מאדים בפרט.

היעד המרכזי של האגודה הוא להמחיש לציבור הרחב שחקר מאדים הוא מטרה בת השגה, באמצעות סדרה של פרויקטים שונים, כגון:
* קידום ופיתוח התוכנית **Direct Mars**, להוצאה לפועל של משימה מאוישת למאדים.
* פרויקט מחקר עיצוב ובחינת תפקוד **יחידות מגורים** שישמשו במשימה הנ"ל.
* **תחרות רכב מאדים** - תחרות לעיצוב רכב מחקר שיוכל לשמש בני אדם על מאדים. התחרות נערכה בשנים 2000 - 2003 וזכתה בה קבוצה מאוניברסיטת מישיגן.
* **לוויין כבידת מאדים** - פרויקט שמטרתו לעצב, לבנות ולשגר לוויין שידמה, באמצעות סיבוב כבידת מאדים, (כ-0.38g) ויאכלס קבוצה קטנה של עכברים, על מנת לחקור את ההשפעות הבריאותיות של כבידה חלקית, בניגוד לנפילה חופשית (ששוררת במשימות המעבורת, ותחנת החלל הבינלאומית, לדוגמה).
* **ארכימדס** - משימת בלון לחקר האטמוספירה של מאדים, המקודמת על ידי הסניף הגרמני של האגודה.
* **תחרות תכנון מושבה אנושית במאדים** במרץ 2019 פרסמה האגודה תחרות נושאת פרסים להגשת תוכנית להתיישבות ראשונה על מאדים.תחרות בינלאומית לתכנון מושבה אנושית במאדים (אתר הידען)
בנוסף לפרויקטים, האגודה מעבירה פעילויות הסברתיות שונות:
* הרצאות ומצגות בנושא Mars Direct לבתי ספר ואוניברסיטאות, גופים מקצועיים ולציבור הכללי.
* מקדמת לימוד מדע, אסטרונומיה ותעופה בחלל בבתי ספר.
* מובילה קמפיינים להרחבת חקר ופיתוח החלל במדינות שונות.
* מארגנת את הכנס השנתי הגדול בעולם לחקר מאדים בארצות הברית, אירופה ואוסטרליה.

כמו כן, האגודה מסייעת באופן פעיל לנאס"א, סוכנות החלל האירופית וסוכנויות חלל נוספות בפרויקטים לחקר מאדים שסוכנויות אלה מנהלות.

## ראו גם
* משימות מאוישות למאדים

## קישורים חיצוניים

*  

* 
* חשבון flickrs הרשמי של אגודת מאדים
* חשבון ה-pinterest הרשמי של אגודת מאדים
* סניף בריטניה

קטגוריה:מאדים
קטגוריה:האדם בחלל
קטגוריה:מוסדות מדעיים בין-לאומיים
מזרקת הספינה

שמאל|ממוזער|250px|מזרקת הספינה
**מזרקת הספינה** (באיטלקית: **Fontana della Barcaccia** - "פונטנה דלה בארקצ'ה" - או "**מזרקת בארקצ'ה** - "מזרקת הספינה הישנה") היא מזרקה, מתקופת הבארוק שנמצאת בפיאצה די ספניה לרגלי המדרגות הספרדיות ברומא בירת איטליה.

צורת המזרקה היא כצורת סירה טבועה למחצה.

המזרקה נבנתה על ידי הפסלים פייטרו ברניני ובנו ג'ובאני לורנצו ברניני, במימון האפיפיור אורבנוס השמיני, והושלמה בשנת 1627.

הרעיון של הקמת המזרקה במקום זה נבע לאחר הצפה של נהר הטיבר בשנת 1598 שהביאה לכך שסירה נסחפה בשיטפון והגיעה למקום זה.

ב-15 במאי 2007, ארבעה תיירים שיכורים גרמו נזק למזרקה כשהשחיתו באמצעות מברג את סמל האפיפיור, ולאחר מכן תקפו שוטרים שהגיעו למקום. ב-2014 שופצה המזרקה בזכות תרומה פרטית של מעל 210 אלף אירו, אך שבועות מספר לאחר סיום עבודות השיקום אוהדי כדורגל הולנדים שהגיעו לרומא למשחק של קבוצת פיינורד רוטרדאם נגד א.ס. רומא והיו תחת השפעת אלכוהול וסמים, השליכו בקבוקים ואבוקות על המזרקה, גרמו לה נזק ופצעו שוטרים שניסו להתעמת איתם.

## בתרבות הפופולרית
בספרו "חורבות יפות" שיצא לאור ב-2012, משתמש ג'ס וולטר במזרקה ככלי עלילתי.

המשורר האנגלי ג'ון קיטס התגורר בסמוך למזרקה, שמע את מימיה בהיותו על ערש דווי, וביקש כי יכתבו על קברו את המילים: "Here lies one whose name was writ in water".

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
הספינה
קטגוריה:ג'ובאני לורנצו ברניני
קטגוריה:קמפו מרציו
ויה דל קורסו

[200px|ממוזער|הרחוב מ[אנדרטת ויטוריו אמנואלה.]]
**ויה דל קורסו** (באיטלקית: **Via del Corso**) המכונה גם "קורסו" היא הרחוב הראשי העובר במרכז רומא.

אורך הרחוב הוא 1.5 ק"מ והוא עובר בתוואי הויה לאטה הקדומה ובמרכז האזור בו היה שדה מרס, מדרום לצפון. הרחוב יוצא דופן בין רחובות מרכז רומא בתוואי הישר שלו. רחוב זה רחב מיתר רחובות אזור מרכז רומא, אולם אף הוא כולל שני מסלולים בלבד (אחד לכל כיוון). חלקו הצפוני של הרחוב מיועד להולכי רגל בלבד.

בצפונו של הרחוב נמצאת הפיאצה דל פופולו (הרחוב עובר בין כנסיית סנטה מריה דיי מיראקולי וכנסיית סנטה מריה אין מונטסאנטו. בדרומו של הרחוב נמצאת פיאצה ונציה ואנדרטת ויטוריו אמנואלה (הוויטוריאנו).

## קישורים חיצוניים

קטגוריה:ערכים שבהם תבנית בריטניקה אינה מתאימה
קורסו
קטגוריה:קמפו מרציו
קטגוריה:פיניה
תיאודור טיילור

סר **תיאודור טיילור** (באנגלית: **Theodore Henry Tylor**; 13 במאי 1900 - 23 באוקטובר 1968) היה עורך דין ושחמטאי בריטי ברמה בינלאומית. הישגיו בשחמט היו מרשימים במיוחד בשל היותו עיוור כמעט לחלוטין. בשנת 1965 הוענק לטיילור תואר אבירות כהוקרה על שירותיו לקהילת העיוורים. הוא היה מרצה למשפטים באוקספורד במשך קרוב לארבעים שנים.

## ביוגרפיה

טיילור למד לשחק שחמט בגיל 7, ויכולתו השתפרה כאשר למד בקולג' לעיוורים בווסטר בין השנים 1909–1918. ב-1918 הוא התחיל ללמוד באוקספורד, שם התמנה לקפטן מועדון השחמט. טיילור סיים ב-1922 בהצטיינות את לימודי המשפטים, וב-1923 החל ללמד בקולג' בליול באוקספורד. ב-1928 קיבל משרה קבועה כמרצה.

טיילור התמודד 12 פעמים באליפות בריטניה בשחמט; בהופעה הראשונה שלו, בשנת 1925 סיים במקום הרביעי. את התוצאה הטובה ביותר השיג בשנת 1933 כאשר סיים שני (ניצח: מיר סולטאן חאן). טיילור חלק מקום ראשון עם ג'ורג' קולטנובסקי בתחרות המשנית של הייסטינגס בשנת 1929/30 והקדים את סאלו פלור, קונל יו אודונל אלכסנדר, מילן וידמר, יוסף רג'פיר, לודוויג רלסטאב ודניאל נוטבום.

החל משנת 1930/31 שיחק טיילור בתחרות הראשית של הייסטינגס, שם השתתף תשע פעמים. התוצאה הטובה ביותר שלו הייתה מקום שישי בשנת 1936/37.

טיילור שיחק בנבחרתה האולימפית של אנגליה באולימפיאדת השחמט 1930, אולימפיאדת השחמט השלישית שאורגנה על ידי פיד"ה שהתקיימה בהמבורג בין 13 ביולי לבין 27 ביולי 1930. טיילור שיחק בלוח מילואים ראשון והשיג תוצאה של +1 -2 =4. (+ ניצחונות – הפסדים = תוצאות תיקו) http://www.olimpbase.org/index.html?http%3A%2F%2Fwww.olimpbase.org%2Fplayers3.html

טיילור ניצח שלוש פעמים באליפות אנגליה בשחמט בהתכתבות, בשנים 1932, 1933 ו-1934. הוא שיחק בתחרות השחמט בנוטינגהאם 1936.

טיילור היה נשיא מועדון השחמט של **Midland Counties** בין השנים 1947–1950 אך עבודתו האקדמית ופועלו למען רווחת העיוורים הגבילו את הזמן שיכל להקדיש לשחמט. טיילור גם נהנה ממשחק הברידג'.

## תחרויות בהן השתתף

## משחקים בולטים
* [ניצחונו של טיילור נגד [ג'ורג' קולטנובסקי]].
* [ניצחונו של טיילור נגד [סאלו פלור]].
* [ניצחונו של טיילור נגד [ויליאם וינטר]].

## קישורים חיצוניים

* קטע קצר ותמונה של טיילור משחק מול מיר סולטאן חאן,bcmchess.co.uk

## הערות שוליים

קטגוריה:שחמטאים בריטים
קטגוריה:סגל אוניברסיטת אוקספורד
קטגוריה:עיוורים
קטגוריה:נכים בריטים
קטגוריה:עסקני שחמט
קטגוריה:שחמט לעיוורים ולקויי ראייה
קטגוריה:בריטים שנולדו ב-1900
קטגוריה:בריטים שנפטרו ב-1968
ויה סקרה

[ממוזער|שמאל|220px|שלט על תוואי הויה סקרה. ברקע – [הקולוסיאום]]
ממוזער|220px|שרידי ויה סקרה בפורום הרומאי
**ויה סקרה** או **סקרה ויה** (בלטינית: **Via Sacra** - "הדרך הקדושה") הייתה הרחוב הראשי של רומא העתיקה. הדרך הובילה לאורך הפורום הרומאי, צפונית לגבעת הפלטין לעבר פסגת גבעת הקפיטולין. לאורך הדרך נערכו התהלוכות הדתיות ותהלוכות הניצחון.

השם Via מעיד על כך שהדרך בראשיתה הייתה מחוץ לעיר, מעבר לפומריום של רומא. ההיסטוריון אפיאנוס מאלכסנדריה מספר שהתואר "קדוֹשה" הוענק לדרך בשל הברית שכרתו רומולוס וטיטוס טאטיוס מלך הסבינים, שאחריה מלכו על רומא במשותף.

הדרך החלה באוכף בגבעת וֶליה , שם נקרא הנתיב בשם Summa Sacra Via, סמוך למקום בו עמד מקדש יופיטר סטאטור , ולימים במקום בו הוצב שער טיטוס, והמשיכה מערבה לקצה המזרחי של הפורום, בסמוך למקדש וסטה.

גובהה של הדרך נע בין 28.3 מטרים בקצה המזרחי, ל-11.9 מטרים או 12.5 מטרים מעל פני הים, במרכז הפורום, 14 מטרים בסמוך למקדש רומולוס וכ-27 מטרים מעל פני הים בסמוך לגבעת הפלטין. בסמוך לדרך ניצבו מקדשים רבים וכן בית הבתולות הוסטליות. במערב הדרך נמצאים מקדשי יוליוס קיסר וקשת אוגוסטוס.

לאחר בניית הרגיה  ומקדש יוליוס האלוהי בשנת 36 לפנה"ס עברה הדרך מצפון למבנים אלה, ופנתה דרומה לעבר מקדש קסטור.

בתקופת הקיסר אוגוסטוס היה רוחבה של הדרך כ-5 מטרים. לימים הוצרה הדרך, ונבנו מבנים על חלקיה.

בתקופת נירון שונה נתיב הדרך במקצת, בשל מפעלי הבנייה שהקים בפורום. 

נוסף על מקדשים ומבני ציבור, היו לאורך הדרך מבני מגורים וחנויות, בעיקר חנויות תכשיטים. בתקופות שונות נהרסו חלק ממבני המגורים והחנויות שהיו לאורך הרחוב והדרך הורחבה ל-23 מטרים, ובתקופת קונסטנטינוס, עת הוקמה בזיליקת קונסטנטינוס, אף ל-30 מטרים.

## קישורים חיצוניים

* סמיואל בול פלאטנר, '''מילון טופוגרפי של רומא העתיקה''', הוצאת אוניברסיטת אוקספורד, 1929
*מיקום הדרך בפורום

קטגוריה:דרכים ברומא העתיקה
ויליאם וינטר

**ויליאם וינטר** (באנגלית: **William Winter**; (11 בספטמבר 1898 – 18 בדצמבר 1955) היה שחמטאי בריטי.
## קריירה
וינטר ניצח באליפות הפתוחה של בריטניה בשחמט בשנת 1934, ובאליפות בריטניה בשחמט בשנים 1935 ו-1936, תוך הבסת צמרת שחקני העולם, כולל אהרון נימצוביץ' ומילן וידמר. וינטר היה מחבר מוערך של ספרי שחמט.

וינטר היה קומוניסט. במשחק בסיבוב האחרון של תחרות השחמט בנוטינגהאם 1936, כאשר היה בעמדה עדיפה, הסכים לתיקו מול מיכאל בוטביניק, דבר שעורר תמיהות. וינטר היה אלוף בריטניה היחיד שנכלא בבית סוהר בגין פעילותו הפוליטית.

זיכרונותיו בתחום השחמט פורסמו בהמשכים בביטאון "CHESS" בסוף שנות החמישים.

וינטר היה אחיין של ג'יימס מתיו ברי, מחבר הספר פיטר פן.

## השתתפות באולימפיאדות
וינטר שיחק בנבחרתה האולימפית של אנגליה בארבע אולימפיאדות:

## תחרות לדוגמה בה השתתף
* תחרות השחמט בנוטינגהאם 1936

## ספרים שכתב

* *Chess for Match Players*, originally published in 1936 by Lawrence & Wishart 
* *Kings of Chess *, Hardinge Simpole Chess Classics 
* *The world chess championship : 1951; Botvinnik v. Bronstein.* with R. G. Wade, Turnstile Press 


## קישורים חיצוניים

## הערות שוליים

קטגוריה:אלופי בריטניה בשחמט
קטגוריה:מחברי ספרי שחמט אנגלים
קטגוריה:בריטים שנולדו ב-1898
קטגוריה:בריטים שנפטרו ב-1955